# David Saavedra

David Saavedra (Pontevedra, Galícia⁣; 16 de juliol de 1981) és un escriptor, militar i exmembre de grups nacionalsocialistes espanyols que ha col·laborat en múltiples programes televisius.

## Trajectòria en grups neonazis
### Inicis

Als 15 anys es va interessar a la Segona Guerra Mundial i va ser allà quan es va començar a radicalitzar, també va començar a entrar a xats i fòrums d'extrema dreta. Als 16 anys pensava que tot era una “conspiració de poders jueus” i la seva missió era lluitar contra ells.

### Resistència Ària

Va formar part de Moviment de Resistència Ària, una web que va arribar a ser la més visitada dins de la seva ideologia i gènere. La Veu de Galícia va dedicar un article a aquest petit grup en què afirmava que era una organització perillosa amb vincles amb el Ku Klux Klan i que es finançava amb el tràfic d'armes. Això no va fer més que donar a David més raons per al seu negacionisme i radicalisme.

### Aliança Nacional

Es va afiliar el 2012 al partit Alianza Nacional, l'únic a Espanya que es definia com a nacionalsocialista i motivat per les idees d'⁣Amanecer Dorado. Mentre hi militava, va planejar juntament amb altres membres de l'organització atacar el president del partit, Pedro Pablo Peña, a qui culpaven del fracàs de les seves idees i de l'organització en general. En la seva estada al partit va crear La España en Marcha.
Durant aquesta etapa va ser el cap de propaganda del partit i l'encarregat de dissenyar les campanyes electorals.

## Procés d'abandó de les idees neonazis i vida actual

Va començar a deixar les idees neonazis en abandonar Aliança Nacional després d'haver conegut un home anomenat Miguel, a qui havia confós amb un neonazi en un fòrum. Al cap de diversos mesos parlant aquest home li va enviar una adaptació d'⁣El capital de Karl Marx. El va llegir i va aflorar en ell l'esperit crític, cosa que va provocar que comencés a qüestionar-se sobre les seves idees que creia. Fins que va començar a distanciar-se d'aquests cercles ideològics.
Actualment, la seva activitat se centra a donar entrevistes i xerrades de forma altruista a col·legis en instituts per evitar que altres joves caiguin en moviments radicals de qualsevol mena.

## Llibres

En el procés de sortida de la ideologia neonazi va començar a escriure el seu llibre que va publicar quatre anys després.
* Saavedra, David. Memorias de un exnazi. Primera edición. [Barcelona: Pengin Random House Grupo Editorial], 2021. ISBN 978-84-666-6960-3.
* Después de Sury (en procés d'escriptura)

## Referències

* ↑ «David Saavedra: "Contribuí a crear grupos skin: mi mundo, como en las sectas, fue una burbuja" | Onda Cero Radio» (en castellà). www.ondacero.es, 17-10-2021. [Consulta: 16 febrer 2023].
* ↑ 20minutos. «"El nazismo es como una secta": el testimonio de un exnazi» (en castellà). www.20minutos.es - Últimas Noticias, 29-05-2021. [Consulta: 16 febrer 2023].
* ↑ Fiestras, Joseba. «'Lo de Évole': «En VOX hay nazis y además de los legendarios»» (en espanyol europeu). El Correo, 02-05-2021. [Consulta: 16 febrer 2023].
* 1 2 3 «Memorias de un exnazi español: "Nos preparábamos para la inevitable batalla"» (en español). www.proceso.com.mx. [Consulta: 16 febrer 2023].
* ↑ «David Saavedra, exnazi: «Si hubiera publicado mi libro en los 90, ya estaría muerto» - Further» (en castellà). The Objective. [Consulta: 16 febrer 2023].
* 1 2 «De planear asesinatos a intentar acabar con la ideología: los dolores de un nazi arrepentido | El Faro» (en castellà). La Cuarta. [Consulta: 16 febrer 2023].